20 beseer in minibustaxi-botsing | Netwerk24
Deur Ügen Vos 27 Desember 2017 22:58
Minstens 20 mense is Woensdag in Mbombela (Nelspruit) in 'n botsing tussen 'n minibustaxi en 'n ligte motorvoertuig beseer.
Annine Siddall, woordvoerder vir ER24, sê die ongeluk het omstreeks 11:30 op die R40 in Nelspruit plaasgevind.
Paramedici het talle pasiënte langs die kant van die pad aangetref, van wie drie deur ER24 per ambulans hospitaal toe gebring is. Ander nooddienste op die toneel het ongeveer 17 ander pasiënte hospitaal toe geneem om die nodige mediese sorg te ontvang.
Die presiese oorsaak van die botsing word nog deur die toepaslike wetstoepassingsagentskappe ondersoek.